Mien Hobby

Miene Bonsais sind mien Hobby, un ick vorbring vi-el Tiet met iähr. „Bonsai“ is een japanischk Woart un bedütt „Pottbaum". Ehrst siet 1980 kennt‘m allgemein in Dütschkland Bonsais un ehrst siet dösse Tiet giff et auk Böker in dütschke Spraoke üöwer Bonsais.

Nich ut jede Plante kann‘m een Bonsai maken. Dat geiht bloß met sonne Planten, de Holt bildet. Dat sind Baime odder Strüker. Bonsais sind richtige Baime un müët‘T buten staohn. Bloß wiägen de Schalen sött se Winterdag fruostfrie (-->frostfrei) staohn. Bonsais brukt Pötte, woa dat Geitwater guet af laupen kann, dao met kenn Stauwater in denn Pott staohn bliff.

Richtige Bonsaischalen eegnet sick besonners guet. Se hätt Wateraftrecklöcker in dän Pottbuoden un staoht up lütke Fötkes. Se bestaoht märstiet ut besonners hatten Ton un laot‘ besonners schön.

Wiel dat een Bonsai ziemlick weinig Äern häff, is de Äern besonners wichtig. Se mott Water guet düörlaoten, mott aower auk annersiets dat Water upniehmen küënnen. Üöwerdess müët' in de Äern viele lütke Steenkes sien, daomedde de Wuordeln sick guet deelen küënnt. Düör de viëlen Wuordeln, de up düsse Aort un Wiese wasst, kann dat lütke Baimken guet Water upniehmen un kümmp dao düör auk met weinig Äern guet trechte.

Bie Bonsais is et wichtig, regelmäötig Töge un Wuordeln trügge to schnieen. Dat Schöne an mien Hobby is, datt ick de lütken Baimkes so gestalten kann, datt se met de Jaohre so utseiht os verklennerte, graute Baime.

Ick will versöken, Bonsais so to gestalten, datt se müëglickst natürlick utseiht, so os bie us in Westfaolen Baime in de Feller wasst. Dat Schöne an mien Hobby is, datt ick de lütken Baimkes so gestalten kann, datt se met de Jaohre so utseiht os verklennerte, graute Baime. Bonsais küënnt met wat Glücke eenige hunnert Jaohre ollt wärn. Een Bonsai is bie guede Pliage een Frönd för dat ganze Liaben.

Besonners schöne un aolle Bonsais kann’m in’t Bonsai-Museum in Heidelberg bekieken.

Übung

Krüß de richtige Antwoart an (bloß eene Antwoart is richtig)! Wenn m' de Bookstaben vüör de richtige Lösung de Riege nao lest, dann giff dat tohaupe een Lösungswoart.

1.) Bonsai is een

F englischk

H japanischk

R chinesischk Woart

2.) Bonsai bedütt

u Plantenpott

0 Pottplante

e Pottbaum

3.) Böker üöwer Bonsais in dütschke Spraoke giff et siet

I 1980

f 1880

k 1990

4.) Bonsais kann m' bloß ut verholtende Planten maken, wiel dat:

I annere Planten kinne Wuordeln utdrieft

d man annere Planten nich duerhaft gestalten kann

a annere Planten nich buten staohn drüëft

5.)

e Bonsaischalen müët' Aftrecklöcker häbben, daomet dat Geitwater guet af laupen kann.

t Bonsaischalen müët' kinne Aftrecklöcker häbben, wiel dat süss dat Water to tengern af löppt.

s Et spielt kinne Rulle, off Bonsaischalen Aftrecklöcker häbbt odder nich.

6.)

h In de Bonsaiäern drüëft kinne Steenkes sien, wiel dat süss de fienen Wuordeln Schaden niehmt.

l In Bonsaiäern sött viele Steenkes sien, wiel dat de Wuordeln sick daodüör guet deelt.

b Steenkes sind nich guet för Bonsaiäre, wiel dat de Äern daodüör schwoar wätt.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7.)

b Wenn een Bonsai viele fiene Wuordeln häff, kann he guet Water upniehmen.

j Viele fiene Wuordeln sind schlecht för 'nen Bonsai, wiel dat weinig Platz för Äern bliff.

k Een Bonsai sall weinig Wuordeln häbben, daomet se nich fuult

8.)

i Wuordeln draff m' bie Bonsais siliäwe nich trügge schnieen.

v Bonsais draff m' up kinnen Fall trügge schnieen.

e Töge un Wuordeln mott m' bie Bonsais regelmäötig trügge schnieen.

9.)

h Bonsais küënnt niemaols oller äs hunnert Jaohr ollt warn.

t Bonsais küënnt kinne 500 Jaohr ollt warn.

r In Japan giff et Baime, de üöwer dusend Jaohre ollt sind.

10.)

u Bonsais sött müëglickst krumm un scheef wassen.

z Bonsais sind Krüppelbaimkes.

g Bonsais sött utseihn äs verklennerte graute Baime.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lösungswort: Schreiben Sie den angekreuzten Buchstaben der Frageblöcke 1 – 10 unter die Frageblocknummer

1. 2. 3. 4. 5. 6. 7. 8. 9. 10.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |